ئەکادیمیای سانت جۆنسبێری

ئەکادیمیای سانت جۆنسبێری (SJA) قوتابخانەیەکی سەربەخۆی  پەروەردەیی بەشەناوخۆیی و ڕۆژانەی قازانج نەویستە، کە کەوتۆتە سانت جۆنسبێری لە ویلایەتە یەکگرتووەکانی ئەمریکا. ئەکادیمیاکە خوێندکارانی پۆلەکانی ٩–١٢ وەردەگرێت، کە لەلایەن سادیۆس فێربانکسەوە دامەزراوە و و زۆرینەی خوێندکارەکانی لە ڕێگەی یەکێک لە کۆنترین سیستەمەکانی وڵاتی ھەیە. ھەروەھا قوتابخانە خوشکەکەی کەوتۆتە کۆریای باشوور لە دوورگەی جیجو بەناوی ئەکادیمیای سانت جۆنسبێری جیجو.

 مێژوو 
ئەکادیمیاکە لە ساڵی ١٨٤٢ لەلایەن ئیراستس و سادیۆس و جۆزێف فێربانکسەوە دامەزراوە، بۆ ئەوەی «ڕاھێنانی فیکری و ڕەوشتی و ئایینی بۆ منداڵەکانی خۆیان و منداڵانی کۆمەڵگاکە دابین بکەن».St. Johnsbury Academy website  accessed March 12, 2008 قوتابخانەکە لە ساڵی ١٨٧٣ دامەزراوەتەوە بۆ بەدیھێنانی ئامانجی دامەزرێنەرانی لە دابینکردنی دەرفەتی خوێندن بۆ مەودایەکی فراوانتر بۆ خوێندکاران لە بەشی جۆراوجۆر نەک تەنھا ئەوانەی بڕیارە بچنە کۆلێژ و زانکۆکانی ھونەرە ئازادەکان.

قوتابخانەکە یەکێک لە کۆنترین سیستەمەکانی ھەیە؛ و لە ساڵی ١٨٤٢ لەکاتێکدا دامەزراوە کە ھێشتا خوێندنی گشتی باو نەبووە. کاتێک زۆرێک لە حکوومەتە ناوخۆیییەکان دەستیان کرد بە دامەزراندنی قوتابخانەی حکومی، شارۆچکە و ناوچەکان کە دامەزراوەی تایبەتی دامەزراو و کوالیتییان ھەبوو لە ھەندێک حاڵەتدا پشتیان بەم قوتابخانەیانە بەست نەک ئاسانکاری گشتی دروست بکەن.

یەکێک لەو بینا سەرەتاییانەی کە خێزانی فێربانک لە ساڵی ١٨٧٣دا لە دروستکردنی بەشداریان کردووە، ھۆڵی باکوور بووە، کە لە ٦ی ئازاری ١٩٥٦ سووتا، دواتر بەخێرایی دەستیان بە دروستکردنەوەی دانەیەکی تر کرد تا جێگای بگرێتەوە بەناوی ڕێنجەر ھۆڵ.Clair Dunne Johnson,St. Johnsbury, Arcadia Publishing 1996, page 30 ھۆڵی باشوور لە ساڵی ١٨٧٠ بۆ نیشتەجێبوونی خوێندکاران و مامۆستایان دروستکرابوو بە تێچووی کۆی گشتی ٣٦ ھەزار دۆلار و کۆی گشتی ئەو تێچووەی پێویست بوو بۆ پێداویستییەکانی ئەکادیمیاکە ١٠٣ ھەزار دۆلار بوو، کە لەلایەن خێزانی فێربانکەوە پشتگیری کراوە.

جۆن نیگرۆپۆنتێ (دیپلۆماتکاری ئەمریکی) لە ساڵی ٢٠٠٦ وتاری دەستپێکردنی خوێندنی پێشکەش کرد، جگە لەوەش قوتابخانەکە چەندین قوتابی بەرچاو و بەناوبانگی ھەبووە.

 خۆتۆمارکردن 
خوێندکارانی شارۆچکەی سانت جۆنسبێری و شارۆچکە پەیوەندیدارەکان کە قوتابخانەی ئامادەیییان نییە داواکاری پێشکەش دەکەن بۆ وەرگرتن لە ئەکادیمیاکە. خەرجی خوێندنیان لەلایەن پارەی شارۆچکەکەیان دابین دەکرێت. کرێی خوێندن کە لەم شارۆچکانە وەرگیراوە لە سانت جۆنسبێرییەوە ٤٤٪ی بوودجەی ساڵانە کە بڕەکەی ١٤ ملیۆن دۆلار بوو لە ٢٠٠٧. یاسای ویلایەتی ڤێرمۆنت داوا دەکات ئەو شارۆچکانەی کە قوتابخانەیان نییە یان قوتابخانەکانیان خوێندنی باڵایان نییە کرێی خوێندن بدەن بەو قوتابخانانە پەسەندکراوەکانی تر کە ئەو ئاستانەیان ھەیە بۆ ئەو خوێندکارانی و ئەو کرێیەشی پێویستە بۆ پێداویستییەکانی خوێندن بێگوومان ئەم یاسایە ئەکادمیاکەش دەگرێتەوە کە ئەو خوێندکارانەی دێنە ئەکادمیاکە.- Retrieved: May 32, 2007 

 سەرچاوەکان 


 بەستەرە دەرەکییەکان